মেঘালয়ৰ প্ৰায় ৪০গৰাকী বিধায়কে নতুন দিল্লীত এটা অৰিয়েণ্টেশ্যন প্ৰগ্ৰামত অংশগ্ৰহণ কৰাৰ বাবে বাহৰ পাতি আছে। আজি ১ আগষ্টৰ পৰা আৰম্ভ হোৱা এই কাৰ্যসুচীটো আগষ্টৰ ৩ তাৰিখলৈ চলিব।
দশম মেঘালয় বিধানসভাৰ প্ৰথমবাৰৰ বাবে নিৰ্বাচিত হোৱা সদস্যসকলৰ বাবে লোকসভাত অনুষ্ঠিত হোৱা কাৰ্যসূচীটো সংসদীয় অধ্যয়ন আৰু প্ৰশিক্ষণ ব্যুৰ'ই (Bureau of Parliamentary Studies and Training) আয়োজন কৰিছে।
মেঘালয় বিধানসভাৰ অধ্যক্ষ ড০ ডংকুপাৰ ৰয়ৰ নেতৃত্বত ৰাজ্যখনৰ বিধানসভাৰ কেইগৰাকীমান প্ৰবীণ সদস্যৰ সৈতে বিধায়কসকলে সংসদ বৱনত অনুষ্ঠিত এই কাৰ্যসূচীটোত অংশগ্ৰহণ কৰিছিল।
এই কাৰ্যসূচীটোত অংশগ্ৰহণ কৰা কেইগৰাকীমান নৱ নিৰ্বাচিত বিধায়কৰ মাজত প্ৰথমবাৰৰ বাবে মন্ত্ৰীত্ব লাভ কৰা হেমলেটছন ডহলিং আৰু ছামলিন মালঙিয়াং আদি কেইগৰাকীমান মন্ত্ৰীও আছে।
সূত্ৰই জনোৱা মতে পূৰ্বৰ মুখ্য মন্ত্ৰী তথা দশম মেঘালয় বিধানসভাৰ বৰ্তমানৰ বিৰোধী দলৰ নেতা ড০ মুকুল ছাংমাও নতুন দিল্লীত বাহৰ পাতি আছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
